Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 173/13/8807	Michalovce, 4.6.2015
EEČ : 2-66-213-2015

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 23.7.2013, spisová značka Pv 173/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
po predchádzajúcej vzájomnej dohode dňa 17.02.2013 v čase okolo 22.00 h. v predajni XXXXX v obci Úbrež, okres XXXXX pomocou kliešti prestrihli visiaci zámok na dvierkach príručného skladu na propán butánové fľaše, ktorý sa nachádzal vonku pred predajňou, z ktorého po otvorení odcudzili sedem kusov plných propán butánových fliaš s hmotnosťou obsahu 10 kg, ktoré naložili do osobného motorového vozidla a odviezli, čím odcudzením fliaš spôsobili pre poškodenú spol. XXXXX, so sídlom XXXXX, XXXXX škodu vo výške 385 € a odcudzením obsahu uvedených fliaš a visiaceho zámku pre pošk. spoločnosť XXXXX XXXXX, spotrebné družstvo, so sídlom XXXXX, XXXXX vo výške 131, 40 €

Uznesením prokurátora Okresnej prokuratúry XXXXX zo dňa 23.7.2013, spisová značka Pv 173/13/8807, bola určená všetkým obvineným skúšobná doba v trvaní 18 mesiacov.
Odôvodnenie:
Uznesením prokurátora okresnej prokuratúry XXXXX sp. zn. Pv 173/13/8807 - 12 zo dňa 23.07.2013  bolo podmienečne zastavené trestné stíhanie obvinených pre prečin krádeže podľa § 212 ods. 2 písm. a) Tr. zák. spáchaného formou spolupáchateľstva podľa § 20 Tr. zákona.
Trestnej činnosti sa dopustili na tom skutkovom základe, že po predchádzajúcej vzájomnej dohode dňa 17.02.2013 v čase okolo 22.00 h. v predajni XXXXX v obci Úbrež, okres XXXXX pomocou kliešti prestrihli visiaci zámok na dvierkach príručného skladu na propán butánové fľaše, ktorý sa nachádzal vonku pred predajňou, z ktorého po otvorení odcudzili sedem kusov plných propán butánových fliaš s hmotnosťou obsahu 10 kg, ktoré naložili do osobného motorového vozidla a odviezli, čím odcudzením fliaš spôsobili pre poškodenú spol. XXXXX., so sídlom XXXXX, XXXXX škodu vo výške 385 € a odcudzením obsahu uvedených fliaš a visiaceho zámku pre pošk. spoločnosť XXXXX, spotrebné družstvo, so sídlom XXXXX, XXXXX vo výške 131, 40 €.
Prokurátor okresnej prokuratúry v uznesení o podmienečnom zatavení určil obom obvineným skúšobnú dobu v trvaní 18 mesiacov.
Uznesenie o podmienečnom zastavení trestného stíhania zo dňa 23.07.2013 nadobudlo právoplatnosť dňa 02.08.2013. Určená skúšobná doba uplynula teda dňa 02.02.2015.
Po uplynutí skúšobnej doby si prokurátor vyžiadal charakteristiky z miesta bydliska, Obvodného oddelenia PZ XXXXX, Okresného dopravného inšpektorátu XXXXX, ako i nový odpis registra trestov. 
Z predložených charakteristík bolo zistené, že obvinení sú z miesta trvalého bydliska hodnotený všeobecne, nebol prerokúvaní pred komisiou verejného poriadku, v sledovanom období sa obv. XXXXX nedopustil žiadneho priestupku. XXXXX sa dopustil menej závažného priestupku na úseku bezpečnosti a plynulosti cestnej premávky, a to dňa 25.02.2014 podľa § 25 ods. 1 písm. u) zák. č. 8/2009 Z.z. - zastavenie a státie, za čo mu bola uložená sankcia vo výške 20 €. Jedná sa o menej závažný priestupok. 
	Taktiež v sledovanom období nemá obv. XXXXX novší záznam v odpise registra trestov. 
	XXXXX v odpise RT má novší záznam, z ktorého vyplýva, že tento bol odsúdený trestným rozkazom Okresného súdu XXXXX zo dňa 07.10.2013, sp. zn. 4T/184/2013, právoplatného dňa 26.10.2013 za prečin podľa § 20 Tr. zákona k § 212 ods. 1 Tr. zákona a iné za čo mu bol uložený trest povinnej práce v trvaní 200 hodín, trest vykonal 28.03.2014, teda na páchateľa sa hľadí akoby nebol odsúdený. Je potrebné uviesť, že skutku sa dopustil v dňoch 01.09.2012 do 20.04.2013, teda pred začatím plynutia skúšobnej doby v trvaní 18 mesiacov vo veci Pv 173/13/8807. Z uvedeného je zrejmé, že počas skúšobnej doby sa nedopustil ďalšieho trestného činu. 	

	Vzhľadom na uvedené okolnosti bolo teda potrebné rozhodnúť tak, ako je to uvedené vo výrokovej časti tohto rozhodnutia, pretože obv. XXXXX a obv. XXXXX sa počas skúšobnej doby osvedčili. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Jozef
prokurátor